અડીનબરા ,ગ્લાસગો જેવા શહેરો એટલે અતિ ભવ્ય ઇતિહાસ ધરાવતા અને આજના આધુનિક સમય સાથે તાલમેલ ધરવતા શહેરો. એડીનબરા ઐતિહાસિક કેસલ પરથી આજના નવા શહેરને નિહાળૉ તો પ્રાચીન કાંસ્ય યુગથી માંડીને આજ સુધીના ઇતિહાસે કેટલી કરવટ બદલી હશે તે જાણવાની જરૂર ઇંતેજારી થાય. સ્કોટલેન્ડ્નો ઇતિહાસ, મધ્ય યુગની છાંટ ,આધુનિકતાનો સ્પર્શ, એની વન્ય સ્રુષ્ટિ , નૈસર્ગિક વૈભવ સંસ્ક્રુતિ વગેરે માણીને પાછા ફરતા હતા ત્યારે છેલ્લી ક્ષણો સુધી એ લીલાંછમ પ્રાક્રુતિક વાતાવરણને અપલક માણવાનો મોહ છુટતો નહોતો.